Părinții care nu sunt vaccinați nu vor avea acces în spațiile de joacă interioare: "E o discriminare față de copii".
Locurile de joacă pentru copii se redeschid în interior de la 1 iunie. Doar părinții care sunt vaccinați intră în spațiile de joacă interioare cu copilul. Mihaela, părinte: E o discriminare față de copii, ei nu aleg dacă părinții lor se vaccinează.
Copilul tău a dus dorul locurilor de joacă. De la 1 iunie are liber la distracție, dar pentru tine există câteva reguli. Poți sta în interiorul locului de joacă alături de cel mic, doar dacă te-ai vaccinat cu ambele doze.Mihaela are un copil în clasa 0. Îți spune că este vaccinată și că nu e corect față de copii, ca părinții să nu aibă acces,chiar și nevacinați. Practic, nu ai cum să îi supraveghezi. Mihaela Anghel, părinte: "Este o discriminare față de copii, copiii nu au cum să aleagă dacă părinții lor se vaccinează sau nu. Cred că dacă ar fi după copii, toți părinții ar fi fost vaccinați până acum."Vlad Alexandru este președinte al Industriei Recreative pentru copiii din România și a primit cu bucurie vestea redeschiderii spațiilor de joacă interioare. Regulile însă nu îl încântă.Vlad Alexandru, președinte RolPlay: "Suntem singurii care au necesitatea să le ceară adulților care vin în locație să fie vaccinați. Nu înțeleg de ce nu ne lasă și pe noi să putem să vină clientul cu un test antigen sau PCR.".